Diari Oficial de la Generalitat Valenciana


Sumari del DOGV 9563, del 28-03-2023 (2023/3290)

ACORD de 24 de març de 2023, del Consell, pel qual s'autoritza una transferència de crèdit del capítol 7 del Programa 731.10 Energia i Mines, al capítol 7 del Programa 722.20 Política Industrial per import de 600.000 euros, així com la supressió de les línies S9039 Ajudes per a la rehabilitació de l'espai afectat per activitats mineres i S0338 Inversions en la Terminal Logística de l'Àrea Industrial d'Almussafes (Expedient 11.004/23-040).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9563

Data del DOGV
:   28-03-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/3290


Data del document
:   24-03-2023

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 24 de març de 2023, del Consell, pel qual s'autoritza una transferència de crèdit del capítol 7 del Programa 731.10 Energia i Mines, al capítol 7 del Programa 722.20 Política Industrial per import de 600.000 euros, així com la supressió de les línies S9039 Ajudes per a la rehabilitació de l'espai afectat per activitats mineres i S0338 Inversions en la Terminal Logística de l'Àrea Industrial d'Almussafes (Expedient 11.004/23-040). [2023/3290]  
  
  
La Conselleria d'Economia Sostenible, Sectors Productius, Comerç i Treball a través de la Direcció General d'Indústria, Energia i Mines planteja la necessitat d'incrementar en 1.000.010 euros la dotació de la línia de concurrència competitiva S0550 Impuls a projectes industrials estratègics, inclosa en l'annex de transferències i subvencions de capital del programa 722.20, Política Industrial, a fi de comptar amb major crèdit per a atendre, la pròxima convocatòria anual d'ajudes en el present exercici, considerant l'elevat cost dels projectes industrials estratègics que solen ser presentats.  
Per al seu finançament, l'esmentada Conselleria proposa la minoració, que suposa la supressió de la línia de concessió directa, art. 168.1 c) S0338 Inversió en la Terminal Logística de l'Àrea Industrial d'Almussafes del capítol 7, del programa 722.20 el beneficiari del qual Ford España, SL, ha presentat un escrit de renúncia a l'esmentada ajuda, per import de 400.010 euros i així com la minoració, que també suposa la seua supressió, de la línia de concurrència competitiva S9039 Ajudes per a la rehabilitació de l'espai afectat per activitats mineres del capítol 7 del programa 731.10, Energia i Mines, per import de 600.000 euros, la qual no es considera possible la seua execució durant el present exercici. Per això, en totes dues línies existeixen disponibilitats de crèdit no vinculades a compromisos de despesa ni a afectes a finançament finalista.  
A aquest efecte, i en virtut del que es disposa en els articles 21 i 23 de la Llei 9/2022 de pressupostos de la Generalitat per a l'exercici 2023, a proposta del conseller d'Hisenda i Model Econòmic, el Consell  
  
ACORDA  
  
Primer  
Autoritzar una minoració de crèdit en l'aplicació pressupostària 95.36.28.766.69.1 per import de 600.000 euros.  
  
Segon  
Autoritzar un increment de crèdit en l'aplicació pressupostària 84.98.17.095.23.5 per import de 600.000 euros.  
  
Tercer  
Autoritzar la modificació de la dotació de les línies de l'annex de transferències i subvencions de capital dels programes i pels imports que es detallen, i que implica la supressió de la línia de concessió directa, art. 168 c) S0338 i de la línia de concurrència competitiva S903  
  
  
València, 24 de març de 2023  
  
La consellera secretària,  
AITANA MAS MAS